ILINK เด้งแรง 5% คาดเก็งกำไรหลังราคาร่วงยาว โบรกฯ ชี้ไตรมาส 3 กำไรโต 5 เท่า
ILINK เด้งแรง 5% คาดเก็งกำไรหลังราคาร่วงยาว โบรกฯชี้ไตรมาส 3 กำไรโต 5 เท่า ล่าสุดอยู่ที่ 5.15 บาท บวก 0.25 บาท หรือ 5.10% มูลค่าซื้อขาย 4.35 ล้านบาท
ILINK เด้งแรง 5% คาดเก็งกำไรหลังราคาร่วงยาว โบรกฯชี้ไตรมาส 3 กำไรโต 5 เท่า ล่าสุดอยู่ที่ 5.15 บาท บวก 0.25 บาท หรือ 5.10% มูลค่าซื้อขาย 4.35 ล้านบาท
3 พ.ย. 2563

ผู้สื่อข่าวรายงานว่า ราคาหุ้น บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK ล่าสุด ณ เวลา 11.19 น. อยู่ที่ 5.15 บาท บวก 0.25 บาท หรือ 5.10% สูงสุดที่ 5.20 บาท ต่ำสุดที่ 4.96 บาท ด้วยมูลค่าซื้อขาย 4.35 ล้านบาท ทั้งนี้ ราคาหุ้น ILINK ปรับตัวขึ้นหลังราคาหุ้นปรับตัวลงต่อเนื่อง 6 วันติด

ด้าน บล.ทิสโก้ ระบุในบทวิเคราะห์ว่า คาด ILINK งบไตรมาส 3/63 จะดีทั้งเมื่อเทียบจากปีก่อน และเมื่อเทียบจากไตรมาสก่อน
ส่วน บล.โนมูระ พัฒนสิน ระบุในบทวิเคราะห์ว่า คาดผลการดำเนินงาน ILINK ไตรมาส 3/63 มีกำไรสุทธิ 140 ล้านบาท (เพิ่มขึ้น 504% เทียบช่วงเดียวกันของปีก่อน และ 103%เทียบไตรมาสก่อนหน้า) เติบโตเด่น เทียบช่วงเดียวกันของปีก่อนและ เทียบไตรมาสก่อนหน้า หากหักรายการพิเศษใน ไตรมาส 3/63, ไตรมาส 2/63,ไตรมาส 3/62 คาดธุรกิจปกติมีกำไร 80 ล้านบาท (ลดลง 18%เทียบช่วงเดียวกันของปีก่อน และ 14%เทียบไตรมาสก่อนหน้า) ลดลง เทียบช่วงเดียวกันของปีก่อนและ เทียบไตรมาสก่อนหน้า
ทั้งนี้เนื่องจากคาดว่าค่าใช้จ่ายการเงิน (เพิ่มขึ้น 12%เทียบช่วงเดียวกันของปีก่อน และ 3%เทียบไตรมาสก่อนหน้า) และค่าใช้จ่ายภาษี (เพิ่มขึ้น 92%เทียบช่วงเดียวกันของปีก่อน และ 64%เทียบไตรมาสก่อนหน้า) สูงขึ้นกว่ารายได้รวม (ลดลง 31%เทียบช่วงเดียวกันของปีก่อน แต่เพิ่มขึ้น 2%เทียบไตรมาสก่อนหน้า)
โดย Gross margin รวมดีขึ้น เทียบช่วงเดียวกันของปีก่อนและ เทียบไตรมาสก่อนหน้า จากธุรกิจ Telecom และธุรกิจ EPC มี margin ดีขึ้น แนวโน้มไตรมารส 4/63  คาดกำไรเติบโต เทียบช่วงเดียวกันของปีก่อนและ เทียบไตรมาสก่อนหน้า นอกจากนี้ คาดว่ากำไรปี 2563-2564 ของ ILINK จะมี upside อีกราว 3-4% ซึ่งมีผลบวกจากกำไรปี 2563-2565 ของ ITEL มี upside จากค่าใช้จ่ายโครงข่ายลดลงต่ำกว่าคาด
อย่างไรก็ตามคงคำแนะนำ Neutral สำหรับ ILINK เนื่องจาก 1) ราคาหุ้นปัจจุบันเหลือ upside จากจำกัดเมื่อเทียบกับประมาณการกำไรและราคาเป้าหมายใหม่ และ 2) ระยะสั้นราคาหุ้นอาจมีปัจจัยกดดันหลังจากสิ้นสุดโครงการซื้อหุ้นคืน โดยบริษัทฯ จะเสนอที่ประชุมบอร์ดฯ พิจารณาการจำหน่ายหุ้นที่ซื้อคืนตามโครงการครั้งนี้